open-index/open-wikipedia-markdown huggingface dataset:
Cordeiro

O termo **Cordeiro** pode referirse a:

*O **año**, a cría da ovella;
*O artesán que se dedica a facer cordas.

Como topónimo, pode referirse a:

;En Galiza
***Cordeiro**, parroquia do concello de Valga;
***Cordeiro**, lugar da parroquia de Álvare, no concello da Pastoriza;
***Paicordeiro**, lugar da parroquia de Allariz, no concello de Allariz;
***Percordeiro**, lugar da parroquia do Aparral, no concello das Pontes de García Rodríguez.

## Véxase tamén
### Outros artigos
***Cordeira**, lugar da parroquia de Lavadores, no concello de v.
Cordero (barco)

O ***Cordero*** foi un buque arrastreiro galega que afundiu nas costas de cabo Prior o 15 de xaneiro de 2008.
## Naufraxio 
O barco estaba rexistrado en Ribeira. Tiña 28 metros de eslora, casco de aceiro e un rexistro bruto de 104 toneladas. A súa tripulación era de oito mariñeiros.

Cando se produciu o accidente, o barco estaba situado a 30 millas ao norte da Coruña e a unhas seis ao noroeste de cabo Prior. O accidente sucedeu cando se estaban rexistrando moi malas condicións meteorolóxicas e produciuse ao abrirse unha vía de auga na sala de máquinas, probablemente como consecuencia do impacto dunha onda. No informe do Ministerio de Fomento conclúese que non se puido establecer a causa:

No accidente faleceu un mariñeiro de Ribeira e catro máis desapareceron: dous deles eran de Ribeira e os outros dous naceran en Indonesia.

## Notas 
## Véxase tamén 
### Outros artigos 
* Naufraxios de pesqueiros galegos
Monte Korab

O **monte Korab** (en macedonio: *Голем Кораб*, *Golem Korab*; en albanés: *Korabi*) é a maior elevación orográfica da Macedonia do Norte e máis de Albania, con 2.764 m de altitude (a antiga medida indicaba 2.751 m). O grupo montañoso do que forma parte constitúe unha porción da fronteira entre a Macedonia noroccidental e a Albania oriental. O Monte Korab pertence ao complexo dos Montes Šar, que se erguen un pouco máis ao oeste, non confíns con Kosovo.

## Nome 
O topónimo *Korab* é de orixe eslava e cóidase relacionado co "deus dos mares" de diversas tribos eslavas precristiás.

## Macizo do Korab 
O grupo montañoso do Monte Korab desenvólvese uns 40&nbsp;km en dirección norte-sur, entre o curso inferior do río Drin Branco e o seu afluente o Radika.

O Monte Korab representa a cota maior dun complexo formado por diversas cimas que superan os 2500 m s.n.m.. As máis importantes son:

* Gran Korab, en macedonio Голем Кораб (Golem Korab) ou Кобилино Поле (Kobilino Pole); con 2.764 m.
* Kepi Bar (2.595 m)
* Mala Korapska Vrata (2425 m; antiga medida)
* Kabaš (2.395 m)
* Ciganski Premin (2.295 m)
* Ploča (2.235 m)
* Visoka Karpa (2.090 m)

Estas cotas son ás veces rotas por movementos tectónicos radiais, que orixinan bloques pétreos observábeis no val do río Radika, na ladeira macedonia, despois de percorrer máis de 500 m. Desde o punto de vista alpinístico e notábel a área alpina de Kabaš, con diversas paredes verticais e picos de difícil acceso. Na súa parte máis alta, por riba dos 2.000 m, o clima é alpino e inclúe algunhas mostras de flora tipicamente alpina.

## Prácticas alpinísticas 
Non existen restricións de ningunha clase para ascender desde o lado albanés. A zona é agora segura e as poboacións locais móstranse dispostas a colaborar. No lado de Macedonia hai que superar bastantes trámites burocráticos, e se superan irase acompañado de escolta; cómpre ter en conta que a zona fora minada durante os conflitos do ano 2001.

A mellor forma de escalar o *Golem Korab* é axuntarse á cordada international que se monta cada ano a inicios de setembro. A escalada está organizada polo club montañeiro PSD "Korab" de Skopje.
Naufraxios de pesqueiros galegos

miniatura|300px|*Mar Nosso*, afundido o 17 de abril do 2014, no porto de Marín

miniatura|300px|*Villa de Pitanxo*, afundido o 15 de febreiro de 2022, no porto de Marín
Ao longo do tempo producíronse numerosos **naufraxios de pesqueiros** onde se viron implicados buques e tripulacións galegas. Nesta lista aparecen algúns dos acontecidos desde mediados do século XX, dos que existe maior documentación.

## Datos dos peores naufraxios 
### Dende o ano 2000 
A Comisión Permanente de Investigación de Sinistros Marítimos, dependente da Dirección Xeral da Mariña Mercante do Ministerio de Fomento, fixo públicos os informes sobre os naufraxios ocorridos nas costas españolas desde o ano 2000 e ata a súa disolución en 2008.

## Notas 
## Véxase tamén 
### Bibliografía 
* 
* Lema Mouzo, Rafael. *Catálogo de Naufragios, Costa da Morte, Galicia*PDF, 2014 .
* 

### Ligazóns externas 
* 20px *Náufragos* TVG.
Baía (homónimos)

O termo **baía** pode referirse a:

* O Estado brasileiro de **Baía**.
* Unha **baía**, fenómeno xeográfico consistente nunha ampla entrada do mar na terra entre dous cabos máis estreitos que pechan a súa saída.
* A editorial galega **Baía Edicións**.

## Véxase tamén
* A cidade brasileira de Salvador de Bahia, tamén coñecida simplemente como Bahia;
* O pesqueiro '''O'Bahía**, afundido na Costa da Morte o 2 de xuño de 2004.
* **Baia''', nome de muller, Olaia, Eulalia.
Siempre Casina

O ***Siempre Casina*** foi unha embarcación volanteira galega que afundiu nas costas de Ribadeo o 22 de febreiro de 2005.
O *Siempre Casina* tiña base no porto de Burela. Tiña 20,5 metros de eslora, casco de ferro e 30 toneladas de rexistro. Fora botado en 1999. A súa matrícula era 3FE-2-10-99.

O accidente produciuse a unhas 21 millas ao norte de Ribadeo, con condicións climatolóxicas normais. O buque estaba detido e coas portas abertas para deitar as redes, cando se produciu un troco na dirección de vento que botou auga sobre a cuberta. A auga foi tanta que desequilibrou o pesqueiro, que escorou e afundiu de popa. Ademais, unhas obras interiores realizadas sen autorización dificultaron a evacuación da auga. O buque quedou en estado semiafundido e foi remolcado nestas condicións ata o porto de Viveiro.

Faleceron oito dos seus nove tripulantes, pero só se puideron rescatar os cadáveres de seis, atrapados no interior do barco. Os mortos eran oito burelaos, dous deles nados nesa vila, tres nados no Perú, dous nados no Senegal e un máis nado en Cabo Verde.

## Notas
## Véxase tamén
### Outros artigos
*Naufraxios de pesqueiros galegos
### Ligazóns externas
* Informe sobre el naufragio, con perdida de vidas, del buque pesquero “Siempre Casina” en aguas del mar Cantábrico el día 22 de febrero de 2005 (Ministerio de Fomento, 22.12.2005)
Cordero

Como topónimo **Cordero** pode referirse a:

;Fóra de Galiza

;Na Arxentina
***Contraalmirante Cordero**, vila arxentina.

;En Venezuela
***Cordero**, vila venezolana.

Como apelido, pode referirse a:

***Luis Cordero Fuentes**, político de Ecuador;
***León Febres Cordero**, político de Ecuador;
***Joaquín Cordero**,  actor mexicano.

## Véxase tamén
### Outros artigos
****Cordero***, barco afundido nas costas de cabo Prior o 15 de xaneiro de 2008.
Roberto González Fernández

:*Non confundir con Roberto González del Blanco (1887-1959), pintor.*

**Roberto González Fernández**, nado en Monforte de Lemos en 1948, é un pintor galego.

## Traxectoria 
Sobriño da pintora Gloria Fernández Fernández, estudou na Escola de Belas Artes de San Fernando entre 1969 e 1974, e en 1977 trasladouse a Edimburgo (Escocia). A partir dese momento viviu da pintura alternando tempadas de verán na capital escocesa e tempadas de inverno en Madrid, con puntuais visitas e exposicións en Galicia. En 1984 obtivo unha bolsa da *The New York Foundation for the Arts*.

Aínda que fundamentalmente pintor, Roberto González ten traballado tamén a fotografía e os formatos dixitais, aínda que en menor medida. A súa pintura é dun gran realismo formal, aínda que a temática incorpore contidos de protesta, irónicos ou oníricos, cunha base onde a figura do corpo humano está habitualmente presente. A homosexualidade e o tratamento do homoerotismo son tamén claves da súa obra.

A súa traxectoria é moi prolífica, e ten realizado ducias de exposicións individuais e tamén colectivas dende a súa primeira mostra en 1967 na galería coruñesa Artes. Moitas desas exhibicións tiveron lugar en Escocia e no Reino Unido, onde expón anualmente, e outras en diversas cidades de España, Galicia e outras partes do mundo. En novembro de 2008 realizou unha antolóxica en Ferrol, cunhas 300 obras de todo o seu percorrido como creador.

A súa obra está en importantes coleccións galegas (Colección Afundación, Deputación da Coruña, Museo de Belas Artes da Coruña...), escocesas (Edinburgh City Art Center, Museo Hunterian e Museo Kelvingrove de Glasgow...) e españolas (Fundación Argentaria, Comunidade de Madrid), así como nalgúns outros centros de arte do mundo (Colección Forbes  de Nova York) e o Museo Victoria & Albert de Londres), entre outros.

## Véxase tamén 
### Ligazóns externas 
*Web do artista, cunha ampla colección da súa obra.
O'Bahía

O '''''O'Bahía'''* foi unha embarcación galega de pesca do cerco que afundiu nas costas das Illas Sisargas o 2 de xuño de 2004. O accidente produciuse a unhas catro millas ao suroeste das Illas Sisargas, na Costa da Morte, cando o barco volvía de recollida logo de faenar ao bocarte nas costas de Euskadi. A situación climatolóxica era moi mala.

Segundo o informe oficial emitido polo Ministerio de Fomento, a causa foi:

 
Faleceron todos os seus dez tripulantes, de Cesantes, Redondela, Nigrán, de Chapela e de Cangas. Só se atoparon os corpos de seis.

## Características da embarcación 
A construción do barco do cerco *O'Bahía*, con matrícula *3ª-VILL5-5-99'', data de 1999. A embarcación medía 18 metros de eslora e posuía unha manga de 5,1 metros e un puntal de 2,35 metros. O material principal de construción é o aceiro, e as cores predominantes eran o branco e o vermello. O casco proviña de Ferrol.

A base do pesqueiro estaba situada en Cambados, na ría de Arousa.

## Descrición do accidente 
### Antecedentes 
A embarcación d' ''O'Bahía* era un buque pesqueiro do cerco. O 16 de abril de 2004 partiu do porto de Vigo con destino ao porto de Pasaia, no País Vasco, co fin de faenar na costeira da anchoa. A tripulación que levantou áncora de Vigo estaba composta por 10 tripulantes, entre os que se atopaba un mecánico, oito mariñeiros e o patrón da embarcación.

O día 5 de maio, após sufrir danos no seu motor, este tivo que ser substituído. O motivo foi a contaminación do combustíbel do barco ao abastecerse no porto de Pasaia. Dito combustíbel, composto por 2.500 litros de gasóleo, estaría contaminado con restos hídricos, o que levou a ter que mudar o motor por outro de similares características. Así, entre os días 20 e 21 de maio, a empresa encargada de realizar as tarefas de mantemento do motor realizou as reparacións oportunas.

Ás 12 horas do 27 de maio dese mesmo ano, o buque comezou o traxecto de retorno a Galicia, após daren por rematada a faena da anchoa no País Vasco. Durante o percorrido, decidiu modificar os plans de demanda do porto de Vigo, e establecer unha base provisional na costa lucense, no porto de Burela. Dita modificación nos plans iniciais veu motivada polas novas sobre a presenza de bancos de sardiñas no litoral lucense. Deste xeito, o 28 de maio os buques *O'Bahía* e o *Novo Ameixa'' arribaron a Burela ás 14 horas. Durante os días posteriores á chegada a Burela, a embarcación adicouse a faenar nas capturas de sardiña.

Finalmente, o día 2 de xuño, após descargar no porto as capturas dos anteriores días, e tras recargar 2.500 litros de gasóleo, o barco cerqueiro partiu de Burela con destino a Vigo.

## Notas 
## Véxase tamén 
### Outros artigos 
* Naufraxios de pesqueiros galegos
Violent Femmes

**Violent Femmes** é unha banda de folk punk estadounidense composta por catro membros: Gordon Gano (cantante/guitarrista), Brian Ritchie (baixista),Victor DeLorenzo (percusionista) e Guy Hoffman (percusionista).

O seu estilo musical presenta grandes influencias da música folk norteamericana, así como do punk, creando un son característico que influíu en bandas posteriores como No Doubt, mentres que as letras das cancións tratan temas recorrentes no rock como a frustración adolescente, o amor ou o sexo.

É considerada unha banda de culto por críticos e seguidores, porén, tivo un éxito comercial e un recoñecemento moderado, aínda que algunhas das súas cancións como *Add it up* ou *Blister in the sun* gozaron de certa fama.

## Historia 
A banda foi creada por Brian Ritchie e Victor DeLorenzo en 1980, e a formación completouse coa entrada de Gordon Gano. Nos seus inicios adoitaban tocar en cafés e nas rúas. O 23 de agosto de 1981, James Honeyman-Scott (integrante de The Pretenders), interesouse pola súa música cando os viu tocando en fronte do local no que The Pretenders ían actuar esa mesma noite, de tal maneira que Chrissie Hynde invitounos a compartir escenario.

Así foi como o grupo se deu a coñecer e posteriormente firmou coa discográfica Slash Records coa que publicaron o seu primeiro disco, *Violent Femmes*, no ano 1982. Tras este editaron *Hallowed Ground* no que a banda se moveu cara a un son country e comezou a tratar temas espirituais.

## Discografía 
miniatura|170px|Gano en concerto cos Violent Femmes, en 2006.
### Álbums de estudio 
Recompilacións:
* Add It Up (1981-1993)

## Ligazóns externas 
Web oficial do grupo
Antonio Carballeira Muñiz

**Antonio Carballeira Muñiz**, nado en Meirás (Sada) en 1910 e finado en Veigue o 12 de agosto de 1936, foi un sindicalista sadense.

## Traxectoria 
Labrego e albanel da parroquia sadense de Meirás, desenvolveu as súas actuacións no ámbito do sindicalismo agrario e do comunismo. Directivo e fundador da Asociación Agraria de Meirás (1931-1932), do Sindicato de Profesiones Varias de Meirás (1932-1936) e do Ateneo de Cultura Política y Social de Sada (1935-1936). Foi, asemade, directivo do Radio Comunista de Sada e, como tal, integrante da Comisión encargada de realizar a campaña a prol do Estatuto de autonomía.

Cando se prosuciu o golpe de Estado do 18 de xullo de 1936 agochouse nos montes de Meirás, na compaña de Juan Antonio Suárez Picallo, Manuel Prego Chas, José Mosquera Rey e Gumersindo Montero. A comezos de agosto trasladáronse os tres primeiros á Coruña, onde foron delatados e capturados polos falanxistas. Logo de sufriren torturas, foron asasinados. Os seus cadáveres apareceron o 12 de agosto do 1936 no monte das Abeleiras, na parroquia de Veigue.

En decembro do 2007 inaugurouse en Sada unha pedra cunha placa en homenaxe aos represaliados polo franquismo, onde figura o nome de Antonio Carballeira.

## Notas 
## Véxase tamén 
### Bibliografía 
* 

* Fernández Santander, C.: *Alzamiento y Guerra Civil en Galicia. 1936-1939*, Ediciós do Castro, 2007.

* 
* Velasco Souto, C.: 1936. *Represión e alzamento militar en Galiza*, A Nosa Terra, 2006.

* Arquivo do Reino de Galicia, Fondo do Goberno Civil, G-2552 e G-2563.

### Ligazóns externas 
* Información sobre a represión do 1936 en Sada
Programación a nivel de valores

A **programación a nivel de valores** é uns dos dous paradigmas contrastantes identificados por John Backus no seu traballo sobre os programas como obxectos matemáticos; o outro é a programación a nivel funcional. O termo inicialmente utilizado por Backus foi o de programación a nivel de obxectos, pero na actualidade ese termo traería confusión coa programación orientada a obxectos.

## Características 
Os programas a nivel de valores describen como combinar diferentes valores (por exemplo, números, caracteres etc.) para formar novos valores ata obter o resultado final. Os novos valores obtéñense como resultado da aplicación de operacións que transforman valores noutros valores, por exemplo, a suma, a concatenación, o investimento de matrices etc.

As linguaxes que seguen o estilo de Von Neumann son de nivel de valores: as expresións á dereita dunha asignación teñen por obxecto a creación do novo valor a asignar.

### Relación cos tipos de datos 
O enfoque de programación a nivel de valores préstase para o estudo dos valores baixo as operacións de formación de valores e das súas propiedades alxébricas.

### Relación coas linguaxes baseadas no cálculo lambda 
Segundo este punto de vista, as linguaxes baseadas no cálculo lambda (tales como Lisp, ISWIM e Scheme) son linguaxes a nivel de valores, aínda que o seu deseño non as restrinxe a iso.

Por exemplo, nunha definición típica no cálculo lambda da forma **f** = λ*x*.**E** a variable *x* así como a expresión **E** denotan valores. Tipicamente, **E** é unha expresión que aplica funcións de formación de valores a variables e constantes.

### Punto de vista oposto 
Pola súa banda, os partidarios da programación funcional consideran as linguaxes baseadas no cálculo lambda como contentivos de ambos os paradigmas, dado que tanto as operacións de formación de valores como as operacións de construción de programas se expresan no mesmo formalismo, deixando que o usuario escolla que partes do seu programa deben ser escritas nun paradigma ou no outro.

## Véxase tamén 
### Outros artigos 
* Programación a nivel funcional
* Programación funcional
* Paradigmas de programación
Manuel Prego Chas

**Manuel Prego Chas**, nado en Meirás (Sada) en 1907 e finado en Veigue (Sada) o 12 de agosto de 1936, foi un sindicalista sadense de orientación marxista.

## Traxectoria 
Participou activamente no Sindicato de Profesiones Varias de Meirás (1932-1936), que chegou a presidir, e no Sindicato de Oficios Varios de Sada (1931-1936), e foi o fundador do Radio Comunista de Sada (1936).

Tralo golpe de Estado do 18 de xullo de 1936, agochouse xunto a Juan Antonio Suárez Picallo, Antonio Carballeira, José Mosquera Rey e Gumersindo Montero en Meirás. Fuxiron posteriormente os tres primeiros á Coruña. Alí, unhas semanas despois, foron identificados, delatados e apresados polos falanxistas sadenses. Tras sufriren torturas, foron asasinados. Os seus corpos foron achados o 12 de agosto no lugar de Abeleiras.

O seu nome figura na placa instalada no 2007 en Sada en homenaxe ás vítimas da represión franquista.

## Notas 
## Véxase tamén 
### Bibliografía 
* Velasco Souto, C.: 1936. *Represión e alzamento militar en Galiza*, A Nosa Terra, 2006.
* Fernández Santander, C.: *Alzamiento y Guerra Civil en Galicia. 1936-1939*, Ediciós do Castro, 2007.
* Arquivo do Reino de Galicia, Fondo do Goberno Civil, G-2552 e G-2563.
* *El Pueblo Gallego* 
* *Solidaridad Obrera* 
* Diario *CNT* 
* *La Voz de Galicia* 

### Ligazóns externas 
* "Víctimas da Guerra Civil de Sada e/ou en Sada" Xenealoxia.org
Gössendorf

**Gössendorf** é unha municipalidade do distrito de Graz-Umgebung, en Estiria, Austria. A súa superficie é de 7.21&nbsp;km² e a poboación de 3.722 habitantes (2012) e ten unha densidade de poboación de 516 h/km². A corporación municipal está composta por 11 concelleiros da SPÖ, 6 ÖVP, 4 FPÖ.
SARM

::*Non confundir con Moduladores do receptor de andróxenos selectivos (en inglés SARMs).*

Right|miniatura|Micrografía electrónica de varrido dunha colonia de SARM.
miniatura|Micrografía electrónica de varrido coloreada de SARM.
**SARM** son as siglas en galego do nome da bacteria "*Staphylococcus aureus* resistente á meticilina" (en inglés MRSA). Esta cepa bacteriana, resistente a varios antibióticos, coñécese desde a década de 1960 pero está a causar maior preocupación nos últimos anos polo aumento de casos de infeccións graves.

## Descrición 
A bacteria, tamén descrita como *Staphylococcus aureus* con resistencia múltiple ou como *Staphylococcus aureus* con resistencia á oxacilina, é un estafilococo causante de infeccións que acaban por ser mortais en gran número de casos. Ataca fundamentalmente individuos enfermos, con feridas profundas ou que teñen sondas ou tratamentos intravenosos, como unha infección secundaria en pacientes co sistema inmunolóxico debilitado.

A bacteria xerou unha resistencia aos antibióticos máis coñecidos: primeiro á penicilina e logo á meticilina. Foi descrita orixinariamente no Reino Unido en 1961 e na actualidade está moi espallada.

Hai dous tipos de contaxios frecuentes: as infeccións nosocomiais, isto é, as contraídas en hospitais, e as contraídas en contornos naturais, fundamentalmente a través do contaxio cutáneo en ximnasios e a través da práctica sexual. Dentro das infeccións nosocomiais, a máis grave é a pneumonía que vai asociada á inserción dun tubo ventilador no corpo do paciente. O 20% dos contaxios afectan a poboación que consome drogas por vía intravenosa.

## Infección e contaxio 
Aparentemente, e cando menos nos Estados Unidos, o contaxio por SARM vai en aumento. Un estudo de 2007 sinalaba que os casos de infección por SARM dobraron neste país en seis anos, dos 127.000 de 1999 aos 278.000 de 2005, do mesmo xeito que as mortes asociadas aumentaban, se ben non na mesma proporción (de 11.000 a 17.000, respectivamente).. Outro estudo estimou que a SARM foi responsable en 2005 de 94.360 casos de infeccións serias e de 18.650 mortes relacionadas con estadías en hospitais. Conforme estes datos, a SARM provocaría máis mortes anuais nos Estados Unidos cá sida.

En xaneiro de 2008 fixéronse públicos uns datos sobre a existencia dun gromo de SARM entre poboación nos hospitalizada en San Francisco. A cepa USA300 sería a responsábel de contaxios moi graves a uns 4.000 pacientes na cidade, que se terían infectado a través de contacto cutáneo e/ou sexual.

## Tratamento 
Aínda que resistente aos antibióticos comúns, existen produtos de elevado custo, como a vancomicina e o linezolide, que axudan a combater a infección.

## Notas 
## Véxase tamén 
### Outros artigos 
* *Staphylococcus aureus*
* Resistencia a antibióticos
* *Staphylococcus aureus* resistente á vancomicina
Kahoku

**Kahoku**  (かほく市, かほくし, *Kahoku-shi*) é unha cidade e concello da prefectura de Ishikawa, no Xapón. A súa superficie é de 64.76&nbsp;km², a poboación é de 34.749 habitantes (2009) e ten unha densidade de poboación de 536 h/km².

## Historia 
Formouse o 1 de marzo de 2004 pola unión das vilas de Takamatsu-chou, Nanatsuka-chou e Unoke-chou do distrito de Kahoku.

## Cidades irmandadas 
*  Messkirch, Baden-Württemberg, Alemaña (1985).

## Personaxes de sona 
* Kitarō Nishida (西田 幾多郎, にしだ きたろう, 1870 - 1945) - Filósofo.

## Véxase tamén 
* Lista de concellos do Xapón

### Ligazóns externas 
* Sitio web oficial da cidade de Kahoku .
* Sitio web oficial da cidade de Kahoku .
Grendel

**Grendel** é un monstro e un dos tres antagonistas presentes no poema épico *Beowulf*, composto entre os anos 700 e 1000 da nosa era.

No poema hai poucas descricións do monstro, pero se infire que se trataba dunha criatura salvaxe, cunha forza brutal e de enorme estatura. Talvez un demo ou un xigante, tamén se refiren a el no poema como un ogro ou un trol e como fillo de Caín.

## Descricións no poema 
No poema, Grendel invade Heorot, a terra dos daneses, volvéndoa inhabitábel, xa que devoraba humanos sen que ninguén se lle opuxese. O heroe dos gautas, Beowulf, deixa a súa terra natal para derrotar ao monstro. O guerreiro termínao matando logo dunha loita a man limpa. E logo a nai de Grendel volve para vingarse, máis terríbel e poderosa, pero tamén sucumbe a mans de Beowulf.

**A súa primeira aparición no poema**:

: Chamábase Grendel aquel espantoso, horripilante
: e perverso proscrito: moraba en lameiras,
: en grutas e charcas. Desde tempos remotos
: vivía esta fera entre xente infernal,
: padecendo a pena que Deus inflixiu. (vv. 102-106)

**A súa forza:**

: O horríbel inimigo, o privado de gozos,
: chegou diante da estancia. Con só tocala,
: na porta rompeu os forxados ferrollos:
: xa podía o maligno —era grande a súa furia—. (vv. 720-723)

**Única descrición física:**

: con rabia avanzou: tiña nos seus ollos
: un brillo espantoso, igual que de lume. (vv. 726-727)

: como iría atacar coas súas garras feroces. (v. 738)

**Os seus poderes máxicos:**

: Mais aqueles vasalos de rexo coraxe,
: que por todos os lados lle poñían acoso
: ao daniño inimigo, non achaban a forma
: de ferilo de morte: ao torvo proscrito
: espada ningunha que houbesen no mundo,
: nin o ferro mellor, abatelo podía,
: pois el coa súa maxia enfeitizaba as armas,
: os seus gumes de guerra. (vv. 798-805)

## Noutras obras 
Famoso polo poema, o seu nome foi utilizado como sinónimo de demo. Mesmo se chegou a utilizar en obras de literatura moderna, como a saga de ciencia ficción *Hyperion* de Dan Simmons. Así tamén como no cómic do mesmo nome debuxado e guionado por Matt Wagner.

Na novela *Devoradores de cadáveres* de Michael Crichton, adaptada ao cine como O guerreiro número trece, que relata unha versión "realista" de Beowulf escrita polo viaxeiro musulmán Ibn Fadlan, Grendel é substituído polos Wendol, un tribo de neandertais que sobrevive nun val remoto de Dinamarca en pleno século X e que aterra aos poboados viquingos da zona. A nai de Grendel é representada nesta obra como a sacerdotisa e xefe suprema do tribo.
Monte Tahat

O **Monte Tahat** (en árabe: جبل تاهات) é con 3003 m (antiga medida 2919 m) a maior elevación de Alxeria. É tamén a maior altura do macizo de Ahaggar ou Hoggar.

## Orixe e contorno 
O Monte Tahat é de orixe volcánica. Está situado na zona árida do Sáhara central, erguéndose sobre un contorno de mesetas pedregosas.

O macizo do Ahaggar está poboado polos nómades tuaregs. No suroeste do macizo levántase a localidade de Tamanrasset.

## Arte e cultura 
Nas montañas do macizo téñense descuberto pinturas rupestres, datábeis nunha antigüidade comprendida entre 8000 a.C. e 2000 a.C.. A fauna e os labores agropecuarios representados nas pinturas mostran que o Sáhara se desecou.
Gautas

[miniatura|Suecia no [século XII antes da incorporación de Finlandia durante o século XIII.
(en azul os gautas, en amarelo os suecos, en verde os de Gotland.]]
[dereita|200px|miniatura|Unha aproximación ás rexións centrais das tribos mencionadas no Beowulf. A área vermella é [Västergötland (a rexión nuclear de Geatland), a área amarela é o territorio que gobernaban os wulfingas, a área rosa é o territorio dinamarqués. A área verde é o territorio dos suecos. A área azul representa a terra dos xutos, mentres que a área laranxa pertence aos frisios.]]
Os **gautas** foron un pobo de orixe xermánica que habitou o sur de Suecia. Famosos por un dos seus reis lendarios: Beowulf, protagonista do poema anglosaxón homónimo.

O nome en galego deriva do *geatas* do inglés antigo (*gautar*, nórdico; *götar* ou *gøtar*, en sueco). Están asociados coa rexión de Götaland (terra dos gautas) na Suecia moderna.

A propósito da tradución do poema épico *Beowulf*, os gautas foron confundidos en varias ocasións cos xutos de Dinamarca. Se ben no mesmo poema si fai diferenza entre os xutos aos que Beowulf vai axudar na primeira parte, e os gautas. Deste último pobo era orixinario o heroe e aparece como o seu rei na segunda parte do poema, cando se enfronta a un dragón.

A parofonía entre *gautas*, godos (*gutans*, *gotts*) e xutos (*juths*, *jyts*) e a contigüidade dos primeiros territorios que estas etnias habitaron na rexión escandinava, así como a filoloxía das súas linguas sinalan unha evidente proximidade e unha case segura común orixe previa ás grandes migracións ocorridas entre os séculos III e V.
Antonio Martínez Aneiros

**Antonio Martínez Aneiros**, coñecido como **Antón Aneiros**, nado no Val (Narón) o 3 de xuño de 1933, é un sacerdote e político galego.

## Traxectoria 
Crego católico, abandonou o sacerdocio pero segue vinculado ás asociacións cristiás de base como coordinador do movemento Somos Igrexa.

Foi o primeiro alcalde que tivo Narón trala aprobación da constitución de 1978, elixido nas municipais de 1979 por Unidade Galega. Logo da ruptura desta formación, foi reelixido en 1983 dentro da formación de carácter local Agrupación Nacionalista Galega de Narón.

En 1985 esta formación incorporouse ó PSG-EG e Aneiros presentouse como número un pola provincia da Coruña ás eleccións ó Parlamento Galego. Resultou elixido nelas e desenvolveu o traballo parlamentario durante toda a lexislatura.

## Recoñecementos 
O Concello de Narón puxo o seu nome a unha rúa e ao Complexo Social  da súa parroquia natal en 2016.

## Notas 
## Véxase tamén 
### Outros artigos 
* Eleccións municipais en Narón
Götaland

**Götaland** () é un dos tres territorios de Suecia que inclúe a dez provincias do país. Xeograficamente localízase no sur de Suecia, lindando ó norte con Svealand, facendo fronteira en Tiveden, Tylöskog e Kolmården.

Götaland foi antigamente un conxunto de pequenos reinos, e os seus habitantes eran coñecidos como *Gautar* en antigo nórdico. Considérase que estes habitantes eran os memos que os chamados *Geats*, o pobo do heroe Beowulf na epopea homónima *Beowulf*.

Unha parte de Götaland fusionouse con Svealand ó redor do ano 1100 formando Suecia. Outros territorios pertencían naquel momento a Dinamarca e Noruega. A provincia de Småland, incluíndo a cidade costeira de Kalmar, tiña unha poboación diseminada e o status de illa báltica de Gotland variou durante a Idade Media. Bohuslän incorporouse a Suecia durante o século XVII tras un período de dominación norueguesa, mentres que na mesma época Dinamarca perdeu Escania, Halland e Blekinge.

## Véxase tamén 
### Bibliografía 
*
### Ligazóns externas 
*
*
O Fondo do Alle, Filgueira, Lalín

**O Fondo do Alle** é un lugar da parroquia de Santa María de Filgueira, no concello de Lalín. Está situado a 4&nbsp;km do núcleo do concello. Segundo o Instituto Galego de Estatística, en 2024 tiña 31 habitantes (19 homes e 12 mulleres).

## Notas 
## Lugares e parroquias 
### Lugares de Filgueira 
### Parroquias de Lalín
Uruburetama

**Uruburetama** é un municipio do estado do Ceará no Brasil. Uruburetama significa *terra dos voitres*. Fica a 110&nbsp;km de distancia de Fortaleza, a capital do Ceará.
Asociación Coruñesa de Waterpolo

A **Asociación Coruñesa de Waterpolo** (CACWP) é un club de wáter-polo da cidade da Coruña, e formado pola escisión de varios xogadores do CN Coruña que, descontentos co equipo e a federación decidiron participar na Liga Galega de Waterpolo como equipo independente. En 2019 competían na Segunda División Galega de Wáter-polo.
## Notas 
## Véxase tamén
-196

## Acontecementos 
miniatura|esquerda|250px|A Pedra de Rosetta, Museo Británico, Londres
* Haníbal é nomeado sufeta de Cartago.
* Quinto Minucio Termo, procónsul da Hispania Citerior, asedia a cidade de Turba.

### Arte e cultura 
* 27 de marzo: un decreto do faraón, Tolomeo V, lábrase na Pedra de Rosetta.

## Nacementos 
*
## Mortes 
*

Historia ano a ano
]
-193

## Acontecementos 
* Roma somete aos Boios, no norte de Italia.
* Marco Fulvio Nobilior, gobernador da Hispania Ulterior, guerrea na Celtiberia, cerca de *Toletum* (Toledo). Fai prisioneiro o régulo indíxena Hilermo.

## Nacementos 
*
## Mortes 
*
### Outros 
*
Historia ano a ano
-195

## Acontecementos 
* Haníbal foxe de Cartago, perante a petición romana para que a cidade o entregue, e refuxiase na corte de Antíoco III de Seleucia.
* Hispania - O cónsul Marco Porcio Catón toma Indika, cerca de Empúries, e Bergium, máis ao interior. Logra tamén o sometemento dos ausetanos.
** Os régulos Culchas, da Turdetania, e Luxinius, soberano de Carmona e Bardo, encabezan unha sublevación contra o dominio romano.

## Nacementos 
* Zhang Qian, explorador chinés (m. -114).

## Mortes 
*Riano de Creta, poeta en lingua grega (n. -275).
### Outros 
*
Historia ano a ano
Monte Kosciuszko

O **Monte Kosciuszko**, con 2.228 m.s.n.m. é a maior elevación da Australia continental, porén a maior altura do estado australiano sitúase no monte Mawson Peak, con 2.745 m, sito na illa Heard. O monte é citado, con frecuencia, como *Kosciusko*, porque este foi en realidade o nome oficial até 1997, cando a *Geographical Names Board of New South Wales* adoptou como oficial a grafía máis próxima á polaca.

## Cambios de localización 
Diversas medición demostraron que o pico que orixinariamente fora baptizado como Kosciuszko, era lixeiramente máis baixo que o seu veciño, o Monte Townsend, de xeito que, para manter a posición, os nomes foron transpostos por decisión do *New South Wales Lands Department*. Así o cadro de Eugene von Guerard, exposto na *National Gallery of Australia*, titulado "Northeast view from the northern top of Mount Kosciusko" (1863) (*Vista do nordeste desde a cima do Monte Kosciusko*), é actualmente desde o Monte Townsend.

## Xeografía 
O Monte Kosciuszko érguese na cadea montañosa dos Alpes Australianos ou *Snowy Mountains*, no interior do Parque Nacional Kosciuszko.

## Ascensións 
Ha motivos para crer que os primeiros en subir á cima do Kosciuszko foron aborixens, con anterioridade á chegada dos europeos.

A primeira escalada documentada foi realizada polo explorador polaco Paweł Edmund Strzelecki no ano 1840, que foi quen lle puxo o nome á montaña, impóndolle o do xeneral Tadeusz Kościuszko, heroe nacional da Polonia.

### Outros datos 
No Territorio Antártico Australiano sitúase aínda o Monte McClintock, de 3.492 m, que supera as dúas cimas arriba citadas.

## Véxase tamén
### Ligazóns externas 
* Monte Kosciuszko Mt Kosciuszko Inc. Perth - Australia }

### Outros artigos 
* Sete Cumios
-94

## Acontecementos 
### Asia 
* Shakas comeza o dominio do noroeste da India.

### Mundo Mediterráneo 
* Nicomedes IV sucede a seu pai, Nicomedes III, como monarca de Bitinia.
* Hispania - Publio Cornelio Escipión Nasica emprende unha campaña contra os lusitanos, rebelados de novo.

## Nacementos 
*
## Mortes 
*
### Outros 
*
Historia ano a ano
-84

## Acontecementos 
* Paz de Dárdano - Pon remate a Primeira Guerra Mitridática (-88, **-84**): Mitrídates VI do Ponto deberá pagar unha forte indemnización monetaria a Roma.

## Nacementos 
*

## Mortes 
*

## Véxase tamén 
Historia ano a ano
-89

## Acontecementos 
* Acaba a Guerra Social (-91 - **-89**)
** Lei Plautia Papiria: concede a cidadanía romana aso pobos itálicos aliados de Roma (samnitas, lucanos, marsos etc.), que foi o motivo principal da guerra.

## Nacementos 
* Tito Lucrecio Caro, poeta romano (data probábel de nacemento; m. -54)

## Mortes 
* Kaika, 9º emperador do Xapón (data incerta).

## Véxase tamén 
Historia ano a ano
-85

## Acontecementos 
* Primeira Guerra Mitridática - Batalla de Orcomenos: Lucio Cornelio Sila derrota novamente as tropas de Mitrídates VI do Ponto, mandadas por Arquelao, en Beocia, Grecia.

## Nacementos 
*

## Mortes 
*

## Véxase tamén 
Historia ano a ano
-82

## Acontecementos 
* 1 de novembro - Batalla de Porta Colina: Lucio Cornelio Sila, que regresa de Grecia, vence os partidarios de Caio Mario.
** Comeza en Roma a ditadura de Sila (até -79).

## Nacementos 
*

## Mortes 
*

## Véxase tamén 
Historia ano a ano
Pico do Fogo

O **Pico do Fogo** (ou **Monte do Fogo**), sito na illa do Fogo, é a cima máis elevada do arquipélago de Cabo Verde, cunha altura de 2839 m, sendo, logo do Pico do Teide a segunda cota en altitude do océano Atlántico. Érguese como un estratovolcán interior no enorme cráter da Chã das Caldeiras (con 8&nbsp;km de diámetro) e 1200 m sobre o solo do cráter.

No interior do cráter aséntase a pequena aldea da Chã das Caldeiras.

## Actividade
Unha das primeiras erupcións rexistradas, violentísima, do cráter principal, tivo lugar no 1680, na entón chamada illa de  "São Filipe", que mudou o seu nome para o actual de **Fogo**. Nos anos 1785, 1799, 1847, 1852, 1857 e 1951 rexistráronse outras erupcións. A última tivo lugar a data de 2 de abril de 1995, desbordando a lava o bordo da Chã das Caldeiras, e orixinando un volcán veciño, o Pico Pequeno, de 1.950, no pé oeste do Pico.

## Conservación
O Pico forma parte dunha zona natural protexida. Nos límites da zona, en ladeiras do macizo volcánico cultívanse videiras e café.

## Ascenso
A escalada do Pico do Fogo é relativamente fácil, máis recoméndase contratar guía.
Paula Fernández

**Paula Fernández Pena**, nada en Silleda o 29 de xaneiro de 1971, é unha aparelladora e política galega.

## Traxectoria 
Diplomada en Arquitectura Técnica pola Universidade da Coruña, no 2007 decidiu introducirse na vida política presentándose como independente polo PSdeG-PSOE ás eleccións á alcaldía de Silleda, converténdose finalmente en alcaldesa de dita vila. Actualmente vive na parroquia de Cortegada.

O 19 de outubro de 2009, unha moción de censura presentada por 5 edís elixidos nas listas do PPdeG xunto con 2 tránsfugas do PSOE arrebatoulle a alcaldía, para outorgarlla a Ofelia Rey Recimil, concelleira tránsfuga do PSdeG-PSOE.

De novo, o 22 de maio de 2011 volveu ser elixida alcaldesa do concello de Silleda co 47,11% dos votos e con 6 concelleiros. Para gobernar con maioría pacta con Matías Rodríguez da Torre do BNG, que entrou a formar parte do goberno municipal ata a rotura de dito pacto en marzo do 2013. En xuño dese ano foi elixida senadora por designación autonómica en substitución de Pablo García, abandonando a alcaldía silledense, sendo substituída no cargo por Manuel Cuíña Fernández. Mantivo a súa acta de senadora ata xuño do 2015.

Mantívose como Secretaria Xeral do PSdeG en Silleda. Ocupou cargos de confianza na Deputación de Pontevedra, chegando a ser xefa de gabinete da presidenta Carmela Silva. Dende xaneiro de 2018 é vicesecretaria xeral do PSdeG na provincia de Pontevedra, renovando tralo congreso de febreiro de 2022. Tamén é Secretaria de Reto Demográfico na Executiva Nacional do PSdeG. 

En xullo de 2021 regresou como concelleira en Silleda, trala renuncia dun compañeiro, facéndose cargo da concellería de Urbanismo. En xaneiro de 2024, logo da dimisión do alcalde dese momento, Manuel Cuíña, quen se presentaba nas eleccións ao Parlamento de Galicia, volveu ser alcaldesa de Silleda. En abril dese mesmo ano pasou a ocupar, a maiores, un escano no Congreso dos Deputados en substitución de David Regades. Renunciou ao escano en febreiro de 2025, sendo substituída por Luis Gómez Piña.

## Notas 
## Véxase tamén 
### Outros artigos 
* Eleccións municipais en Silleda
* Lista de senadores galegos desde a Transición
* Lista de deputados galegos no Congreso desde a Transición

### Ligazóns externas 
*«Traballamos coas consellerías para ter proxectos para arrincar ou mandato», entrevista en *La Voz de Galicia*, 12 de maio de 2007 (consultado o 6 de setembro de 2022).
-91

## Acontecementos 
* O tribuno da plebe, Marco Livio Druso, emite unha *lei frumentaria*, que rebaixa o prezo do cerela; esixe a cidadanía para os pobos aliados de Roma en Italia, que os equites poidan acceder a cargos xudiciais (aínda que non o apoiarán, pois opóñense a extensión da cidadanía) e que a reforma agraria sexa implantada.
** Ante o seu asasinato, comeza a Guerra Social (até -89).

### Arte e cultura 
* O historiador chinés Sima Qian complia os "Rexistros do historiador".

## Nacementos 
*

## Mortes 
* Marco Livio Druso, tribuno da plebe, asasinado (n. -124).

## Véxase tamén 
Historia ano a ano
Fromager

**Fromager** unha das 19 rexións que compoñen Costa do Marfil. A capital é Gagnoa. Ocupando 6.900&nbsp;km², a súa poboación é de (2002 estimado) 679.900 habitantes.

A rexión está dividida en dous departamentos: Gagnoa e Oumé.
Teatro Avresno

A compañía **Teatro Avresno** é un grupo de teatro afeccionado con sede en Moaña.

## Historia do grupo
Esta agrupación moañesa foi creada no outono de 1997 por cinco actores afeccionados. A primeira estrea prodúcese en agosto de 1998 coa obra *O triciclo* de Fernando Arrabal. Entre as diferentes representacións desta obra, destacan a do Ciclo de Teatro Afeccionado de Moaña e de Cangas.

Despois desta primeira experiencia representan a obra *As árbores morren en pé*, do español Alejandro Casona, cun elenco que aumenta ata os doce actores, ao longo dos anos 2001 e 2002. Participan no Ciclo de Teatro Afeccionado de Cangas ou na Semana Cultural das Letras Galegas da Universidade de Vigo. A finais do 2002 Teatro Avresno convértese en asociación sen fin de lucro.

O seguinte proxecto foi *A súa maxestade a moda*, do valenciano Eduardo Quiles, estreada en maio de 2004 e que foi representada en Portugal dentro do II Festival de Teatro Amador de Benedita (Alcobaça) en abril de 2005. En inverno de 2006 recuperan a comedia *Historias íntimas do Paraíso* de Jaime Salom, estreada a principios de xaneiro de 2008.

Os traballos de dirección, tradución dos textos ao galego e creación de vestiarios e decorados son propios.

## Obras representadas
**O triciclo* de Fernando Arrabal (1998)
**As árbores morren en pé* de Alejandro Casona (2000-2002)
**A súa maxestade a moda* de Edurado Quiles (2001-2005)
**Historias íntimas do Paraíso* de Jaime Salom (2006-2008)

## Véxase tamén
### Outros artigos
* FEGATEA
### Ligazóns externas
* Web de Teatro Avresno
Federación Galega de Teatro Afeccionado

A **Federación Galega de Teatro Afeccionado**, FEGATEA, é a coordinadora que abrangue diversas compañías galegas de teatro afeccionado.
Fundada en 2001 polos grupos Asociación de Mulleres de Moaña, Atrezo Teatro, Teatro Aurín, Teatro de Cámara Ditea, Grupo de Teatro Escoitade, Metátase Teatro e O Trasno Novo Teatro, creouse co obxectivo de fomentar o teatro afeccionado en Galiza.

A FEGATEA promoveu a creación en 2002 do Festival Agustín Magán, a mostra de teatro afeccionado de Santiago de Compostela, que se celebra anualmente cada mes de decembro.

Os fins da FEGATEA son conseguir un circuíto de exhibición estable, crear novos festivais, programar cursos de formación e organizar xornadas e congresos que propicien a cooperación entre os diferentes sectores sociais, así como o establecemento de nexos de unión co teatro escolar, universitario e profesional de Galiza.

## Compoñentes
Actualmente forman parte da FEGATEA 32 agrupacións:

* Andaravia Teatro
* Asociación Cultural ATEACO
* Trécola Teatro
* Escola de Teatro Falcatrueiros
* Grupo de Teatro Escoitade
* Teatro Aurín
* Teatro de Cámara Ditea
* Teatro Quartoescuro
* Atrezo Teatro
* Grupo de Teatro Lohengrin
* Vichelocrego Teatro
* Teatro Aforo
* Teatro Skene
* Teatro no Aramio
* Navia Teatro Escola
* Grupo de Teatro Rueiro
* Teatro Tiruleque
* Grupo de Teatro Nova Escena
* Achádego Teatro
* Centro Dramático Vilalbés
* Metátase Teatro
* O Trasno Novo Teatro
* Grupo de Teatro da Asociación de Mulleres de Moaña
* Grupo de Teatro da Biblioteca Antas de Ulla
* Grupo de Teatro Badius
* Asociación Cultural Marañao
* Teatro Atlántida de Matamá
* Asociación Teatral O Aturuxo de Melpómene
* Teatro Avresno
* Grupo de Teatro A Mámoa
* Asociación Teatral Carfax
* Hipocrita Teatro

## Véxase tamén
### Ligazóns externas
*Web da FEGATEA
Paz Abraira

**Paz Abraira Sobrado**, nada en Meira en 1971, é unha política nacionalista galega.

## Traxectoria 
Estudou Enxeñería Técnica en Explotacións Forestais no campus de Lugo, época na que foi membro da Xunta de Escola da Escola Politécnica Superior de Lugo (1991 a 1995), así como membro da Xunta de Goberno da Universidade de Santiago no período 1992-1994.

Militante do BNG, é concelleira en Lugo e membro ademais do Consello Nacional do BNG, así como do Consello Comarcal de Lugo-Centro e da súa Executiva comarcal. Foi cabeza de lista do BNG ao Congreso dos Deputados pola provincia de Lugo.

## Véxase tamén 
### Ligazóns externas 
* pazabraira-bng.org
Paso

O termo de **Paso** podemos referirse a:

*Un **paso**, composición escultórica de carácter relixioso;
*Un **paso**, medida de lonxitude variable, fóra do sistema métrico decimal;
*Un **paso**, xénero teatral breve de carácter cómico;
*Un **paso**, división dos movementos dun baile;
*Un **paso**, superficies nas que se vai pisando nunha escada ou escaleira;
*Un **paso**, conxunto de pedras en ringleira en calquera corrente de auga para a poder atravesar a pé;
*Un **paso** (prenupcial, invernal, etc.), movemento migratorio levado a cabo por diferentes especies, xeralmente de aves, en diferentes períodos do ano;
***Paso a nivel**, intersección dunha vía de tránsito estradeiro non diferenciada en altimetría cunha vía de ferrocarril, o cal esixe que deba estar debidamente sinalizado para que non se produzan accidentes.
***Paso ciclista**, intersección dunha vía ciclista cunha calzada.

## Véxase tamén
### Outros artigos
***Os Pasos**, lugar da parroquia de Mourence, no concello de Vilalba.
Pickup

miniatura|200px|dereita|Unha Toyota Hilux moderna cunha cuberta de lona na caixa.
[miniatura|200px|dereita|[Santana Motor|Santana Aníbal, derivado español do Land Rover.]]

A **pickup** é un tipo de automóbil que ten na súa parte traseira unha zona de carga descuberta (denominada "caixa"), na cal se poden colocar obxectos grandes. Polo xeral, esta área está rodeada por unha parede de medio metro de alto; a parte posterior pode abaterse para poder cargar e descargar obxectos. A plataforma de carga pode ser cuberta nalgúns modelos cunha lona ou cunha estrutura de fibra de vidro.

Segundo o mercado, as pickups poden variar conforme o seu tamaño, configuración de cabina e caixa, tracción, motor e chasis. En América e Asia, a maioría das pickups posúen chasis de largueiros; as pickups dividense en compactas, medias e grandes en correspondencia co longo (5,00, 5,50 e 6,00 metros de longo, aproximadamente). En Latinoamérica e outros países subdesenvolvidos existen pickups aínda máis pequenas, con chasis autoportante e baseadas nos automóbiles de turismo do segmento B, duns 4,50 metros de longo.

## Véxase tamén 
### Ligazóns externas 
* Foro dedicado en exclusiva ás PickUps
Renfe Proximidades

300px|miniatura|Vista do interior dos novos trens *Civia*.
[300px|miniatura|Trens de Proximidades estacionados en Blanes ([Xirona).]]
**Renfe Proximidades** (en castelán: **Renfe Cercanías**, en valenciano: *Renfe Rodalia*, en éuscaro: *Renfe Aldiriak*) é unha división da compañía ferroviaria española Renfe Operadora, dedicada á xestión e explotación de redes de proximidades, que unen os diferentes núcleos dunha área metropolitana mediante liñas de alta capacidade e frecuencia.

Naqueles núcleos que contan con lingua cooficial, Renfe usa adaptacións da marca xeral ás devanditas linguas xunto á marca nacional. Así, o servizo recibe tamén o nome de *Renfe Rodalia* na Comunidade Valenciana​ e *Renfe Aldiriak* no País Vasco; así mesmo, ata 2010 tamén usou a marca *Renfe Rodalies* en Cataluña.

## Redes 
Actualmente, Renfe Proximidades xestiona e opera en exclusiva os núcleos de proximidade de Asturias, Cádiz, Cantabria, Galiza Madrid, Málaga, Sevilla e Zaragoza.​ Está presente, xunto a outras compañías públicas autonómicas, nos núcleos de proximidade de Bilbao, Murcia/Alacant, Donostia, Barcelona, e Valencia. Naquelas rexións onde non opera en exclusiva, Renfe Proximidades ten a súa propia rede, do mesmo xeito que os outros operadores, sen compartir vías ou liñas. Nalgúns dos núcleos existen entes públicos que exercen de autoridades de transporte; é habitual que estes ofrezan billetes integrados que permiten o transbordo entre diferentes transportes, entre os que se adoitan incluír aqueles ofrecidos por Renfe. 

Renfe tamén xestionaba e operaba o núcleo denominado Proximidades Barcelona, formado por unha vasta rede ferroviaria suburbana que serve á capital catalá e á súa provincia, estendéndose tamén a algunhas poboacións de Tarragona e Xirona. O 1 de xaneiro de 2010, a competencia de xestión foi transferida á Generalitat de Catalunya, pero mantense a explotación das liñas por parte da compañía, agora baixo o mando do réxime autonómico. O núcleo integrouse no novo servizo unificado Rodalies de Catalunya, que aglutina todas as liñas de proximidade do territorio catalán, incluíndo aquelas operadas pola compañía autonómica Ferrocarrils de la Generalitat de Catalunya (FGC). Expúxose a posibilidade de estender a rede explotada por Renfe Proximidades, como no caso de Lleida.

## Material móbil 
Nos servizos de Proximidades Renfe empréganse as seguintes series:

## Notas 
## Véxase tamén 
### Outros artigos 
* Renfe Operadora
* Adif

### Ligazóns externas 
* Sitio de Proximidades Renfe